बैंक वाले रोज लगा रहे नए-नए चार्जेज, ग्राहकों में फाइनेंशियल टेरर वाला माहौल बना: व्यापार मंडल
एकमहीने में 4 बैंक ट्रांजेक्शनों के बाद 5 हजार प्रति ट्रांजेक्शन पर 150 रुपए प्लस 23 रुपए सर्विस चार्ज मिलाकर कुल 173 रुपए लगाए जाना गलत फैसला है। बैंकों की मनमर्जियों से फाइनेंशियल टेरर का माहौल बना हुआ है। ग्राहकों पर हर दिन नए -नए चार्जेस लगाए जाने के मामले में आरबीआई और वित्त मंत्री अरुण जेटली को हस्तक्षेप करना चाहिए। ये बात पंजाब प्रदेश व्यापार मंडल के प्रधान प्यारा लाल सेठ, महासचिव सुनील जैन और सचिव समीर जैन ने संयुक्त बयान जारी करते हुए कही है। उन्होंने कहा कि एक तरफ बैंकों एवम एटीएम में मुद्रा की अभी भी कमी बनी हुई है। दूसरी तरफ बैंकों की तरफ से ऐसे अध्यादेश जारी किए जाने से स्थिति खराब होगी।
छोटे और मध्यम वर्गीय कारोबारी रोज की कैश कलैक्शन कर बैंकों में जमा करवाते हैं, वहीं चार्ज लगने से उनके लिए मुश्किलें खड़ी हो गई हैं। छोटे मध्यम वर्ग के व्यापारी डिजिटल ट्रांजेक्शन की मूलभूत सुविधा जैसे इंटरनेट, स्वाइप मशीन, डिजिटल ट्रांजेक्शन चार्ज अव्यवस्थित भुगतान दर से पहले ही प्रभावित हैं, ऐसे में बैंकों में भी ट्रांजेक्शनों पर चार्ज लगाया जाना अव्यवहारिक है। मंडल पदाधिकारियों एसके वधवा, बीके बजाज, सुनील महाजन, राधे श्याम आहूजा, एलआर सोढी, भरत महाजन, राजेन्द्र जोश, तरसेव जैन, राकेश ठुकराल, रंजन अग्रवाल ने कहा कि सरकार बैंकों का एनपी ( नॉन पेमेंट) एकाउंट से बैंकों को हुए घाटे पूरा करने के लिए ट्रांजेक्शन चार्ज का बोझ जनता पर डाल रही है।
व्यापारी नेताओं ने कहा कि बैंकों को कारपोरेट सेक्टर से 4,76,000 करोड़ बैंकों का बकाया रिकवर करना चाहिए ताकि जनता पर नया बोझ डाला जा सके।
प्यारा लाल सेठ
समीर सेठ
hin_Deva hin_Deva hin_Deva hin_Deva mai_Deva mai_Deva